রূপালী রেপালে
রূপালী রামদাস রেপালে (জন্ম ৩রা ফেব্রুয়ারী ১৯৮২ মুম্বাই) হলেন একজন ভারতীয় দীর্ঘ-দূরত্বের সাঁতারু। তিনি খোলা জলে সাঁতার কাটেন এবং তিনি একজন ট্রায়াথলিট (সাঁতার, সাইকেল চালানো এবং দৌড়ানো)। তিনি ১৯৯৪ সালের ১৫ই আগস্ট তারিখে একক সাঁতারের বিভাগে ইংলিশ চ্যানেল সাঁতার কেটে পার হয়েছিলেন, তাঁর সময় লেগেছিল ১৬ ঘন্টা ৭ মিনিট। তিনি ১৯৯৪ সালের জন্য সর্বকনিষ্ঠ সফল সাঁতারু (১২ বছর বয়সী) হিসাবে ইংলিশ চ্যানেল অতিক্রম করেছিলেন। তিনি তার সাঁতারের জীবনে মোট সাতটি প্রণালীতে সাঁতার কেটেছেন, জিব্রাল্টার প্রণালী, পক প্রণালী, ব্যাস প্রণালী, কুক প্রণালী, রবেন আইল্যান্ড চ্যানেল এবং মুম্বাই-ধর্মাতার চ্যানেল।